সৃজিতের সিনেমায় প্লেব্যাক করলেন নোবেল – যমুনা নিউজ বিডি
Home / বিনোদন / সৃজিতের সিনেমায় প্লেব্যাক করলেন নোবেল
সৃজিতের সিনেমায় প্লেব্যাক করলেন নোবেল
যমুনা নিউজ বিডি: ওপার বাংলার জনপ্রিয় রিয়েলিটি শো সারেগামাপা’য় গান গেয়ে বিখ্যাত হয়ে গেছেন বাংলাদেশের তরুণ সঙ্গীতশিল্পী নোবেল। তার গান মানেই বিচারকদের উচ্ছসিত প্রশংসা আর সোশ্যাল সাইটে তুমুল আলোচনা। দুই বাংলাতেই নোবেল বর্তমানে তুমুল জনপ্রিয়। সারেগামাপা’র সিজন শেষ হওয়ার আগেই নোবেলকে ঘিরে তৈরি হলো নতুন খবর। ওপার বাংলার চলচ্চিত্রে প্লেব্যাক করে ফেলেছেন নোবেল!
সিনেমার নাম ‘ভিঞ্চি দা’। পরিচালক কিন যে সে নয়; একেবারে সৃজিত মুখার্জী! কলকাতার বিখ্যাত এই পরিচালকের মনে ধরেছে নোবেলকে। গানটির সঙ্গে আরও এক জনপ্রিয় শিল্পীর নাম জড়িত। তিনি তুমুল জনপ্রিয় গায়ক অনুপম রায়; যিনি একাধারে গানটি লিখেছেন, পাশাপাশি এর সুর ও সংগীতায়োজন করেছেন। যদিও গানটি নিয়ে কোনো পক্ষই এখনই কিছু বলতে চাননি।